|  |  |
| --- | --- |
|  | REPUBLIKA   HRVATSKA |
|  |   KOPRIVNIČKO - KRIŽEVAČKA ŽUPANIJAŽupan |

KLASA: 023-01/13-01/11

URBROJ: 2137/1-02/03-13-5

 Koprivnica, 05. rujna 2013.

                                                                                 **PREDSJEDNIKU  I  VIJEĆNICIMA**

**Županijske skupštine**

**Koprivničko-križevačke županije**

PREDMET:    Odlukao izmjenama i dopuni Odluke o osnivanju „PORE“

                        Razvojne agencije Podravine i Prigorja za promicanje i provedbu

                        razvojnih aktivnosti u Koprivničko-križevačkoj županiji

Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01., 129/05., 109/07., 125/08., 36/09., 150/11., 144/12. i 19/13. – pročišćeni tekst) podnosim Županijskoj skupštini Koprivničko-križevačke županije na raspravu i prihvaćanje prijedlog Odluke o izmjenama i dopuni Odluke o osnivanju „PORE“ Razvojne agencije Podravine i Prigorja za promicanje i provedbu razvojnih aktivnosti u Koprivničko-križevačkoj županiji.

          Za izvjestitelja u radnim tijelima određujem Marinu Horvat Pavlic, pročelnicu Stručne službe u Koprivničko-križevačkoj županiji.

                                                                                                ŽUPAN:

       Darko Koren, ing. građ.

Na temelju članka 12. stavka 3. Zakona o ustanovama („Narodne novine“ broj 76/93., 29/97., 47/99. i 35/08.), članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13.) i odredaba Odluke o obavljanju osnivačkih prava i obveza nad ustanovama kojima je osnivač Koprivničko-križevačka županija („Službeni glasnik Koprivničko-križevačke županije“ broj 7/13.) Županijska skupština Koprivničko-križevačke županije na \_\_\_\_sjednici održanoj \_\_\_\_\_\_\_\_\_\_\_\_\_\_\_\_\_\_\_\_ donijela je

**ODLUKU**

o izmjenama i dopuni Odluke o osnivanju „PORE“

Razvojne agencije Podravine i Prigorja za promicanje i provedbu

razvojnih aktivnosti u Koprivničko-križevačkoj županiji

Članak 1.

 U Odluci o osnivanju „PORE“ Razvojne agencije Podravine i Prigorja za promicanje i provedbu razvojnih aktivnosti u Koprivničko-križevačkoj županiji („Službeni glasnik Koprivničko-križevačke županije“, broj 8/97., 5/99., 2/04., 9/05., 11/06., 12/06. - pročišćeni tekst, 12/09., 5/12., 6/12. – pročišćeni tekst i 8/13.) (u daljnjem tekstu: Odluka) u članku 9. točka 4. mijenja se i glasi:

"4. odlučuje o stjecanju i otuđivanju nekretnina „PORE“ Koprivničko-križevačke županije uz suglasnost Županijske skupštine, a uz suglasnost Župana odlučuje o upravljanju, korištenju i raspolaganju nekretninama sukladno posebnim zakonima. "

Iza točke 4. dodaje se nova točka 4a. koja glasi:

"4a. samostalno odlučuje o stjecanju, otuđenju, upravljanju, korištenju i raspolaganju pokretninama i drugom financijskom imovinom pojedinačne vrijednosti u iznosu od 70.000,00 do 100.000,00 kuna bez PDV-a, a iznad iznosa pojedinačne vrijednosti od 100.000,00 kuna bez PDV-a uz suglasnost Župana sukladno posebnim zakonima. "

Članak 2.

 Članak 22. mijenja se i glasi:

"Ravnatelj može samostalno sklapati ugovore u pravnom prometu i odlučivati o stjecanju, otuđenju, upravljanju, korištenju i raspolaganju pokretninama te drugom financijskom imovinom pojedinačne vrijednosti u iznosu do 70.000,00 kuna bez PDV-a. "

Članak 3.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 023-01/13-01/11

URBROJ: 2137/1-02/03-13-4

Koprivnica, 2013.

|  |  |
| --- | --- |
|  | PREDSJEDNIK:Damir Felak, dipl.ing. |

**O B R A Z L O Ž E N J E**

 Ovim prijedlogom Odluke o izmjenama i dopuni Odluke o osnivanju „PORE“ Razvojne agencije Podravine i Prigorja za promicanje i provedbu razvojnih aktivnosti u Koprivničko-križevačkoj županiji uređuju se potrebne izmjene i dopune kojima će se omogućiti efikasnije i brže poslovanje ustanove obzirom na mogućnosti javljanja na pozive za dodjelu bespovratnih sredstava iz fondova EU i na potrebu brzog reagiranja u slučajevima potpisivanja ugovora za bespovratna sredstva.

 Dosadašnjoj točki 4. u članku 9. dodana je točka 4a. time je razdvojeno stjecanje i otuđenje te upravljanje, korištenje i raspolaganje nekretninama i pokretninama.

Naime, ovim izmjenama omogućiti će se ravnateljici samostalno sklapanje ugovora, stjecanje, otuđenje, upravljanje, korištenje i raspolaganje pokretninama te drugom financijskom imovinom pojedinačne vrijednosti do iznosa 70.000,00 kuna bez PDV-a.

Upravnom vijeću omogućeno je da donosi samostalno financijske odluke te odlučuje o stjecanju, otuđenju, upravljanju, korištenju i raspolaganju pokretninama i drugom financijskom imovinom pojedinačne vrijednosti do iznosa 100.000,00 kuna bez PDV-a, a preko tog iznosa uz suglasnost Župana sukladno posebnim zakonima.

Ovakvo usklađivanje predložiti će se i za ostale ustanove koje sudjeluju na natječajima i pozivima za sredstva iz europskih fondova.

Sukladno navedenom predlaže se Županijskoj skupštini donošenje navedene Odluke.

 STRUČNA SLUŽBA